Държавен вестник, бр. 64, 2012 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  64
си или поне на принципа pari passu (с равни 
права) по отношение на правото на плащане 
заедно с всички останали настоящи и бъдещи 
необезпечени и неподчинени задължения на 
Емитента с изключение на случаите, при които 
такива задължения може да имат приоритет 
по силата на закон, който има задължително 
приложение.
4. Негативен залог
До момента, до който която и да е Обли­
гация е неизплатена (както е дефинирано в 
Договора за фискално агентство), Емитентът 
се задължава да не учредява или разрешава 
учредяването и да гарантира, че не е учредено 
или не е било разрешавано учредяването на 
каквато и да е ипотека, обременяване с тежест, 
залог или друго обезпечение върху които и да 
е от своите съществуващи или бъдещи акти­
ви или приходи, или върху Международните 
парични активи на Емитента (което включва 
златото и резервите на Емитента в каквато 
и да е форма, притежавани или държани от 
когото и да е или обичайно считани като и 
предназначени за Международни парични 
активи) или каквато и да е част от тях, за 
целите на обезпечаване на какъвто и да бил 
Държавен външен дълг или каквато и да било 
Гаранция по отношение на същата, освен ако 
в случая на даване на обезпечението, по време 
на или преди това, както и във всеки друг 
случай Емитентът осигури надлежно равно и 
пропорционално обезпечение на всички дъл­
жими суми по Облигациите или ако такова 
обезпечение или други договорености бъдат 
предоставени след одобрение с Извънредно 
решение (както е дефинирано в Договора за 
фискално агентство) на Облигационерите. 
За целите на настоящото Държавен външен 
дълг означава всяко настоящо или бъдещо 
задължение (а) под формата на или предста­
вено чрез облигации, ценни книжа или други 
подобни инструменти, които съществуват към 
момента или които могат да бъдат допусна­
ти до търговия, за които да бъдат създадени 
котировки или с които да се търгува по оби­
чайния ред на която и да е фондова борса, 
извънборсово или на други пазари на ценни 
книжа, и (b) което не е (i) деноминирано в 
български левове, (ii) допуснато до търговия 
на Българската фондова борса, (iii) реги­
стрирано в „Централен депозитар“ – АД, на 
Република България, (iv) изрично указано, 
че се урежда от законите на Емитента, или 
(v) предложено или продадено в Република 
България. За целите на това Условие емисия 
е „предложена и продадена в Република Бъл­
гария“, ако повече от 50 % от общата сума 
по главницата є е първоначално предложена 
в Република България.
За целите на настоящите Условия:
„Учреждение“ означава всяка политиче­
ска единица, местна власт, министерство, 
ведомство, централен или местен орган или 
предвидено в закон предприятие на Република 
България или на Правителството (независимо 
дали това предвидено в закон предприятие е 
автономно или не), както и което и да било 
дружество или друго юридическо лице (но 
не което и да било търговско дружество или 
друго юридическо лице – търговец, освен 
във всеки отделен случай, доколкото същите 
притежават, контролират, държат или адми­
нистрират каквито и да било Международни 
парични активи), които пряко или косвено се 
контролират (било то поради цялостно или 
частично притежаване, контрол върху гласу­
ването или други относими правомощия за 
вземане на решения по прякото управление, 
състава на управителните органи или по друг 
начин) от Република България или Правител­
ството, или от едно или повече Учреждения 
(включително, но не само, Министерството 
на финансите, Министерския съвет или Бъл­
гарската народна банка). 
„Български монетарни власти“ означава 
Българската народна банка (включително Уп­
равление „Емисионно“ или друго управление 
на Българската народна банка, осъществяващо 
свързана с това дейност) и валутни бордове, 
валутни стабилизационни фондове и финан­
сови органи, доколкото същите изпълняват 
функции на монетарни власти.
„Правителство“ означава правителството на 
Република България през съответния период; и
„Гаранция“ означава всяка гаранция или 
обезщетение по дълг или друго подобно за­
дължение;
„Международни парични активи“ означава 
всички официално притежавани от Емитента 
количества злато и всички притежавани от 
Емитента и Българските монетарни власти 
Специални права на тираж, Резервни позиции 
във Фонда и Чуждестранна валута на Прави­
телството или на агенция, или ведомство към 
Правителството, съществуващо към съответ­
ния момент, като термините „Специални права 
на тираж“, „Резервни позиции във Фонда“ и 
„Чуждестранна валута“ във връзка с вида на 
включените в тях активи имат значенията, 
посочени в публикацията на Международния 
валутен фонд („МВФ“), озаглавена „Между­
народни финансови статистики“ или други 
значения, които може да бъдат официално 
приети от МВФ впоследствие.
5. Лихва
Всяка Облигация носи лихва считано от 
[•] 2012 г. („Дата на издаване“) в размер на 
[•] % годишно („Лихвен процент“), дължима 
за изминал период на [•] всяка година (всяка